《谢郭舍人赠斑竹杖》
明代·史谨

感君赠我碧琅玕，尺度齐眉谅不悭。乡日曾沾妃子泪，至今犹不鹧鸪斑。

清晨琢句花边倚，瘦影拖云月下还。从此不忧歧路险，天台庐阜任跻攀。

作者简介：明苏州府昆山人，字公谨，号吴门野樵。洪武中谪居云南，以荐为应天府推官，迁湘阴县丞。罢官后，侨居南京。性高洁，喜吟咏，工绘画。筑独醉亭，卖药自给。有《独醉亭诗集》。